
న్యూఢిల్లీ: డొల్ల (షెల్) కంపెనీలతో ప్రభుత్వ ఖజానాకు చిల్లు పడుతోంది. స్టాక్ మార్కెట్లో నమోదుకాని అల్లాటప్పా కంపెనీల షేర్లలో పెట్టుబడి పెట్టి దీర్ఘకాలిక లాభాల కింద గత ఏడాది కొంత మంది అక్రమార్కులు వెనకేసుకున్న మొత్తం దాదాపు రూ.80,000 కోట్లు. బడ్జెట్పై ఫిక్కీ నిర్వహించిన ఒక సదస్సులో కేంద్ర ప్రత్యక్ష పన్నుల బోర్డు (సిబిడిటి) చైర్మన్ సుశీల్ చంద్ర శనివారం ఈ విషయం వెల్లడించారు. పన్నుల ఎగవేతకు కొందరికి ఇలాంటి డొల్ల కంపెనీలు సాధనాలుగా మారాయన్నారు. ‘దీనిపై గత ఏడాది మేం చాలా పరిశోధన చేశాం.ఆ పరిశోధనలో బోగస్ దీర్ఘకాలిక మూలధన లాభాల కింద కొంత మంది రూ.80,000 కోట్ల వరకు క్లెయిమ్ చేసుకున్నట్టు గుర్తించాం’ అని చెప్పారు. నల్లధన స్వాములు తమ నల్లధనాన్ని వైట్ చేసుకునేందుకు నామమాత్రపు పెట్టుబడితో డొల్ల కంపెనీలు పెడుతుంటారు. ఏడాది తర్వాత ఆ కంపెనీ షేర్ల విలువను అమాంతం పెంచేసి భారీ లాభాలతో అమ్ముకుని బయట పడతారు. వచ్చిన లాభాలను దీర్ఘకాలిక లాభాలుగా చూపించి పైసా కూడా పన్ను చెల్లించకుండా బయటపడతారు. దేశం లో నమోదైన కంపెనీలు 15 లక్షలు ఉంటే అందులో 6.8 లక్షల కంపెనీలు మాత్రమే ఐటి రిటర్న్లు ఫైల్ చేస్తున్న విషయాన్ని సిబిడిటి చైర్మన్ గుర్తు చేశారు.

newdhilly: dolla (shel) companylatho prabhutva khajanaku chillu padutondi. stack marketlo namodukani allatappa companyla sherlalo pettubadi petti deerghakaalika labhala kinda gatha edaadi kontha mandi akramaarkulu venakesukunna mottam daadaapu roo.80,000 kotlu. badjetpai fikki nirvahinchina oka sadassulo kendra pratyaksha pannula bordu (sibiditi) chairman susheel chandra sanivaaram ee vishayam velladinchaaru. pannula egavetaku kondariki ilanti dolla companylu saadhanaalugaa maaraayannaaru. ‘deenipai gatha edaadi mem chala parisodhana chesham.aa parisodhanalo bogas deerghakaalika mooladhana labhala kinda kontha mandi roo.80,000 kotla varaku claim chesukunnattu gurtincham’ ani cheppaaru. nalladhana swaamulu tama nalladhanaanni white chesukunenduku naamamaatrapu pettubaditho dolla companylu pedutuntaaru. edaadi tarvaata aa company sherla viluvanu amaantam penchesi bhari laabhaalato ammukuni bayata padataaru. vachina laabhaalanu deerghakaalika labhaluga chuupinchi paisa kuudaa pannu chellinchakunda bayatapadataru. desham loo namodaina companylu 15 lakshalu unte andulo 6.8 lakshala companylu matrame aiti reternlu fail chestunna vishayaanni sibiditi chairman gurtu chesaru.